Dit was 15 sekondes vinniger as haar vorige persoonlike beste tyd vir dié item. Sy het later die dag ook 'n nuwe 200 m individuele wisselslagrekord losgeswem toe sy haar vorige beste tyd met ongeveer agt sekondes verbeter het.
Minke hou tans drie junior downsindroomwêreldrekords. Met hierdie twee nuwe prestasies spog sy nou met 15 Afrika-rekords waarvan een 'n ope rekord is en twee as deel van 'n ope aflosspan opgestel is.